# Gota

Una gota és una petita quantitat de líquid en la qual la tensió superficial és important. Una gota està totalment envoltada o com a mínim quasi completament envoltada per una superfície lliure. Una gota es pot formar quan el líquid s'acumula a la part final més baixa d'un tub o una altra superfície formant una gota penjant. També es poden formar les gotes per la condensació de vapor o per atomització d'una massa de líquid més grossa.

## Citacions

* El plaer és fràgil com una gota de rosada, que amb una rialla mor.
       — Rabindranath Tagore

## Dites populars

* A l'abril, cada gota en val mil.
    (var.) En Abril, cada gota val per mil, per l'ull i per la raïl.
    (var.) Pluja d'abril, cada gota en val mil.
* Aigua de gener, cada gota val un diner.
    (var.) Pluja de gener, cada gota val un diner
* Al juny, la pluja està lluny, i si plou, cada gota és com el puny.
* Cada gota d'aigua té on caure.
* Cada gota de pluja fa el seu fang.
* De la dona que pel carrer sovint troba diner, no et fiïs gota.
* Fa més una gota de mel que una bóta de vinagre.
    (var.) Més mosques s'agafen amb una gota de mel que amb una bóta de fel.
* De gota en gota s'omple la bóta.
    (var.) De gota en gota corre el riu.
    (var.) Gota a gota se fa gorg.
    (var.) Moltes gotes de cera fan un ciri pasqual.
    (var.) Moltes gotes fan bassal.
    (var.) Moltes gotes fan un ciri.
* La gota forada la pedra.
* Més corre una gota de sang que un riu d'aigua.
* Pel juny, cada gota com el puny.
* Qui fa gota, no hi torna.
* Qui vessa una gota d'oli té set anys de purgatori.
    (var.) Vessar una gota d'oli és pecat: té set anys de purgatori.
* Una gota fa vessar un got.
* Si no vols tenir poagre, ni una gota de vinagre.

## Frases fetes i locucions

* Assemblar-se com dues gotes d'aigua.
    (var.) Ésser dues gotes d'aigua.
    (var.) Semblar dues gotes d'aigua.
          Ésser dues coses o persones molt semblants.
* Caure a algú la gota del nas.
          Caure-li els mocs.
* Caure gotes.
    (var.) Caure quatre gotes.
    (var.) Fer quatre gotes.
          Ploure minsament.
* Caure a algú la gota mortal.
          Produir-li una impressió de sorpresa desagradable.
* Donar una gota de mel.
          Afalagar.
* Donar una gota de fel.
          Dir o fer una cosa desagradable.
* Ésser la gota que fa vessar el vas.
          Greuge o molèstia que fa que la situació no pugui durar més.
* No restar una gota de sang a les venes.
          Expressió per valorar l'espant o terror d'una persona.
* Plorar gotes de sang.
          Plorar amb gran lament o aflicció.
* Suar la gota mortal.
    (var.) Suar tanta gota.
    (var.) Suar la gota negra.
          Fatigar-se excessivament.

## Endevinalles

* Quantes gotes d'aigua caben en un got ple?
          Cap

## Referències

* ↑ Tagore, Rabindranath. Obra selecta. Barcelona: Publicacions de l'Abadia de Montserrat, 1992, p. 7-52. ISBN 8472027686.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 Alcover, Antoni M.; Moll, Francesc de B. «Gota». A: Diccionari català-valencià-balear. Barcelona: IEC, 2002.
* 1 2 3 4 5 Cinc mil refranys catalans i frases fetes populars, 1965.
* ↑ Parés i Puntas, 1999.
* ↑ Viladot-Puig, 2003.
* 1 2 3 4 «Gota». Gran Diccionari de la Llengua Catalana. Barcelona: Grup Enciclopèdia Catalana.
* 1 2 3 4 «Gota». Diccionari de la llengua catalana de l'IEC. Barcelona : Institut d'Estudis Catalans.
* ↑ Martí i Adell, 1991.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.
* Martí i Adell, Cristòfol. Les nostres endevinalles. València: Edicions del Bullent, 1991 (Esplai juvenil, 5). ISBN 84-86390-40-0.